open-index/open-wikipedia-markdown huggingface dataset:
Ťažký vodopád

náhľad|Ťažký vodopád
[náhľad|Pohľad na [Ťažká dolina|Ťažkú dolinu, Ťažké pleso a skalný prah s Ťažkým vodopádom z Litvorovej doliny]]

**Ťažký vodopád** (poľ. *Ciȩżka Siklawa*; pred rokom 2007 aj *Český vodopád*) je puklinový vodopád v Ťažkej doline vo Vysokých Tatrách.

## Poloha
Vodopád sa nachádza na vodnom toku Ťažký potok, poniže výtoku Ťažkého potoka z Ťažkého plesa (), v spodnej časti Ťažkej doliny, na severnej strane Vysokých Tatier v katastrálnom území obce Tatranská Javorina, okres Poprad. Nachádza sa v krajinársky osobitne cennom a zachovanom prostredí národného parku TANAP.

Vodopád s výškou cca 10 m padá z výrazného strmého cca 300 m vysokého skalného prahu, ktorým Ťažká dolina spadá do Bielovodskej doliny. Nachádza sa v nadmorskej výške  Vodopád je na horninovom podloží granodiorit a jeho genetický typ je glaciálny, puklinový. Hydrologické poradie je 3-01-01-001.

## Názov
Geografický názov Ťažký vodopád je odvodený z názvu doliny Ťažká dolina, ktorou preteká Ťažký potok a na ktorom leží vodopád. Názov Ťažkej doliny má motiváciu podľa jej ťažkej prístupnosti kvôli nutnosti najprv prekonať strmý, náročne priechodný skalný prah.

## Prístup
K vodopádu nevedie turistický značkovaný chodník, v sprievode horského vodcu je ale možné vodopád navštíviť.

Východne od vodopádu prechádza Bielovodskou dolinou modrá turistická značka, ktorá je verejnosti prístupná vrátane vysokohorských sediel v období od 16. júla do 31. októbra. Po tomto chodníku sa možno priblížiť k vodopádu na dohľad (na vzdialenosť cca 550 m), pričom vidno časť vodopádu v hornej časti pásma lesa.

## Referencie

## Iné projekty

Kategória:Vodopády vo Vysokých Tatrách
Kategória:Povodie Dunajca
Kategória:Tatranská Javorina
Kategória:Geografia okresu Poprad
Kategória:Vodopády v Prešovskom kraji
Kategória:Vodstvo v okrese Poprad
Zs (digraf)

**Zs** je digraf vyskytujúci sa v maďarskom jazyku. V skrátenej verzii maďarskej abecedy je štyridsiatym písmenom, naopak v rozšírenej verzii štyridsiatym štvrtým. Vyslovuje sa ako slovenské ''ž'', napr.: zsák [taška].
Dlhá verzia písmena sa prejavuje zdvojením prvej spoluhlásky, napr. rúzzsal [(s) rúžom], no takáto podoba písmena sa objavuje len v skloňovaných slovách (ragozott szavak). Pri delení takéhoto slova sa celé písmeno zdvojuje, napr.: rúzs-zsal [(s) rúžom]. Výslovnosť písmena/písmen v takomto slove je rovnaká, *žž*.

## Referencie

Kategória:Maďarská abeceda
Kategória:Digrafy latinskej abecedy
Ly (digraf)

**Ly** je digraf vyskytujúci sa v maďarskom jazyku. Je dvadsiatym písmenom maďarskej abecedy. Vyslovuje sa ako slovenské ''j'', napr.: lyuk [diera].
Dlhá verzia písmena sa prejavuje zdvojením len prvej spoluhlásky. Vyslovuje sa ako slovenské *jj*. Pri delení takéhoto slova sa celé písmeno zdvojuje. Výslovnosť písmena/písmen v takomto slove je rovnaká, *jj*. Písmeno sa na začiatku slova objavuje len v jednom základnom slove - lyuk [diera] a z toho odvodených, napr.: lyukas [deravý], atď.

## Referencie

Kategória:Maďarská abeceda
Kategória:Digrafy latinskej abecedy
Gitega

**Gitega** je hlavné a druhé najväčšie mesto východoafrického štátu Burundi. Gitega bola hlavným mestom Kráľovstva Burundi. Po jeho zániku sa hlavným mestom stala Bujumbura a v roku 2018 bolo rozhodnuté o presune centrálnej administratívy späť do Gitegy. Gitega leží na rieke Luvironza. Sídli tu katolícka arcidiecéza.

## Iné projekty

## Referencie

Kategória:Mestá v Burundi
Kategória:Hlavné mestá v Afrike
Otcovia a dcéry

***Otcovia a dcéry*** je americko-taliansky dramatický film z roku 2015. Film režírovala Gabriele Muccino a v hlavných úlohách hrajú Russell Crowe, Amanda Seyfried, Jane Fonda a Bruce Greenwood.

Film rozpráva príbeh o držiteľovi Pulitzerovej ceny Jakeovi, ktorý má manželku a dcéru. V jeden večer však majú dopravnú nehodu, pri ktorej mu zomrie manželka. Nehoda Jakea poškodila mozog a jeho dcéra je vychovávaná blízkou rodinou. Film sa zameriava na striedajúce segmenty minulosti, prítomnosti a neskôr budúcnosť vzťahu medzi otcom s dcérou. 

## Obsadenie
* Russell Crowe
* Amanda Seyfried
* Jane Fonda
* Aaron Paul
* Janet McTeer
* Diane Kruger
* Octavia Spencer
* Bruce Greenwood

## Zdroj
RX J1856.5−3754

**RX J1856.5−3754 (označovaná niekedy ako RX J185635−3754 či RX J185635−375a)** je neďaleká neutrónová hviezda, ktorá sa nachádza v súhvezdí Južná koruna. Vzdialenosť 400 svetelných rokov z nej robí najbližšiu neutrónovú hviezdu, aká bola do súčasnosti objavená. RX J1856.5−3754 je jednou z ďalších siedmich neutrónových hviezd, ktoré tvoria *Veľkú sedminu* - skupinku mladých, izolovaných neutrónových hviezd nachádzajúcich sa 400 - 1600 svetelných rokov od Zeme.

## Referencie


Kategória:Súhvezdie Južná koruna
Kategória:Neutrónové hviezdy
Tour La Marseillaise

**Tour La Marseillaise** je mrakodrap nachádzajúci sa na predmestí Marseille v štvrti *Euroméditerranée*.

Táto veža je druhou najvyššou kancelárskou vežou v meste Marseille. Navrhol ju architekt Jean Nouvel.

S výškou 136 m je to piata najvyššia provinčná veža po dvoch vežiach Lyonu, Tour Incity (200 m), Tour Part-Dieu (165 m), *Tour CMA CGM* v Marseille (145 m) a *Tour Bretagne* v Nantes.

## Externé odkazy
* Tour La Marseillaise v databáze *euromediterranee.fr*
Kategória:Mrakodrapy vo Francúzsku
Kategória:Architektúra z 2018
Kategória:Marseille
Independent Spirit Awards

**Independent Spirit Awards** (skrátene **Spirit Awards** a pôvodne známe ako **FINDIE** alebo **Friends of Independents Awards**) je ocenenie venované nezávislým filmárom, založené v roku 1984.

Udeľovanie cien sa koná vo vnútri stanu na parkovisku na pláži v Santa Monice v Kalifornii, zvyčajne deň pred udeľovaním Oscarov (od roku 1999; pôvodne v sobotu predtým). Šou sa vysiela naživo na stanici IFC, ako aj na Hollywood Suite v Kanade a A&E v Latinskej Amerike.

## Kategórie
*Najlepší hraný film
*Najlepší režisér
*Najlepší debutový celovečerný film
*Najlepší ženský herecký výkon 
*Najlepší mužský herecký výkon 
*Najlepší ženský herecký výkon vo vedľajšej úlohe
*Najlepší mužský herecký výkon vo vedľajšej úlohe
*Najlepší scenár
*Najlepší debutový scenár
*Najlepší medzinárodný hraný film
*Najlepší dokumentárny hraný film
*Najlepšia kamera
*Najlepší strih
*Cena Johna Cassavetesa
*Cena Roberta Altmana
*Cena Someone to Watch (objav roku)
*Cena Piaget Producers (najlepší producent)
*Cena Truer than Fiction
*Cena Bonnie

## Referencie

## Iné projekty

## Zdroj

Kategória:Filmové ocenenia v USA
Propén

**Propén** iným názvom propylén alebo metyl etylén, je alkén zložený z troch atómov uhlíka a šiestich atómov vodíka. Jeho sumárny vzorec je C3H6. Ide o bezfarebný plyn, so slabým zápachom. Používa sa hlavne na výrobu polypropylénu (PP), acetónu (CH3-CO-CH3), kuménu a ďalších organických látok. Vzorec pre propén je C3H5.
II. stupeň ochrany

**II. stupeň ochrany** prírody na Slovensku zakazuje oproti I. stupňu ochrany vjazd a státie s motorovým vozidlom, motorovou trojkolkou, motorovou štvorkolkou, snežným skútrom alebo záprahovým vozidlom, najmä vozom, kočom alebo saňami, na pozemky za hranicami zastavaného územia obce mimo diaľnice, cesty a miestnej komunikácie, parkoviska, čerpacej stanice, garáže, továrenského, staničného alebo letištného priestoru.

## Referencie

stupeň 2
III. stupeň ochrany

**III. stupeň ochrany** prírody na Slovensku zakazuje oproti II. stupňu ochrany navyše:
* vchádzať alebo stáť s bicyklom na pozemky za hranicami zastavaného územia obce mimo diaľnice, cesty, miestnej komunikácie a vyznačenej cyklotrasy
* pohybovať sa mimo vyznačeného turistického chodníka alebo náučného chodníka za hranicami zastavaného územia obce
* táboriť, stanovať, bivakovať, jazdiť na koni, zakladať oheň mimo uzavretých stavieb, lyžovať, vykonávať horolezecký alebo skalolezecký výstup, skialpinizmus alebo iné športové aktivity za hranicami zastavaného územia obce
* organizovať verejné telovýchovné, športové a turistické podujatie, ako aj iné verejnosti prístupné spoločenské podujatie
* použiť zariadenie spôsobujúce svetelné a hlukové efekty, najmä ohňostroj, laserové zariadenie, reprodukovanú hudbu mimo uzavretých stavieb
* rozširovať nepôvodné druhy
* zbierať rastliny vrátane ich plodov
* organizovať spoločné poľovačky
* vykonávať banskú činnosť a činnosť vykonávanú banským spôsobom

## Referencie

stupeň 3
IV. stupeň ochrany

**IV. stupeň ochrany** prírody na Slovensku zakazuje oproti III. stupňu ochrany navyše:
* ťažiť drevnú hmotu holorubným hospodárskym spôsobom
* umiestniť informačné, reklamné alebo propagačné zariadenie, ako aj akýkoľvek iný reklamný alebo propagačný pútač, alebo tabuľu
* aplikovať chemické látky a hnojivá
* rozorávať existujúce trvalé trávne porasty a rúbať dreviny
* zbierať nerasty alebo skameneliny
* oplocovať pozemok okrem oplotenia lesnej škôlky, ovocného sadu a vinice
* umiestniť košiar, stavbu alebo iné zariadenie na ochranu hospodárskych zvierat
* vykonávať geologické práce
* umiestniť zariadenie na vodnom toku alebo inej vodnej ploche neslúžiacej plavbe alebo správe vodného toku alebo vodného diela
* voľne pustiť psa okrem psa používaného na plnenie úloh podľa osobitných predpisov (služobný pes) a poľovného psa

## Referencie

stupeň 4
V. stupeň ochrany

**V. stupeň ochrany** prírody na Slovensku zakazuje oproti IV. stupňu ochrany navyše:
* zasiahnuť do lesného porastu a poškodiť vegetačný a pôdny kryt
* stavať lesnú cestu alebo zvážnicu
* zriadiť poľovnícke zariadenie alebo rybochovné zariadenie
* osvetľovať bežeckú trať, lyžiarsku trať alebo športový areál
* rušiť pokoj a ticho
* chytať, usmrtiť alebo loviť živočícha
* meniť stav mokrade alebo koryto vodného toku, najmä ich úpravou, zasypávaním, odvodňovaním, ťažbou tŕstia, rašeliny, bahna a riečneho materiálu okrem vykonávania týchto činností v koryte vodného toku jeho správcom v súlade s osobitným predpisom
* umiestniť stavbu

## Referencie

stupeň 5
Draždiak-Veľký

náhľad|Poloha v rámci Petržalky

**Draždiak-Veľký** je lokalita v miestnej časti Zrkadlový háj v mestskej časti Petržalka v Bratislave.

Ohraničuje ho na západnej a južnej strane Chorvátske rameno, na severovýchodnej strane cesta v predĺžení Starhradskej ulice.

Obsahuje predovšetkým jazero Veľký Draždiak a výstavbu na jeho západnom a južnom brehu.

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
Kandráč

**Kandráč**/**Kandráčová** je priezvisko vyskytujúce sa najmä v okresoch Spišská Nová Ves, Trebišov, Sabinov, Prešov a aj v mestách Košice, Trebišov a Zvolen.
V Česku je to najmä v okresoch Králiky a Vsetín.

Slovo „kandrač, kandraty“ znamená v spišskom nárečí „druh brava, kučeravý človek, kučeravý“.

Prvý zdokumentovaný výskyt tohto priezviska je z 5. storočia – Svätý Candres, z územia dnešného Maastrichtu (Holandsko).

## Referencie

## Pozri aj
* Ondrej Kandráč
* Kandráčovci
* Pavel Kandráč

Kategória:Priezviská na Slovensku
Bornholm

náhľad|Poloha ostrova Bornholm (červeným) v kontexte územia Dánska (žltým)
náhľad|Pobrežie ostrova

**Bornholm** je dánsky ostrov v Baltskom mori, na východ od zvyšku Dánska, na juh od Švédska, na severovýchod od Nemecka a na sever od Poľska. Na ostrove s rozlohou 588,36 štvorcových kilometrov žilo k 1. aprílu 2020 celkovo 39 439 obyvateľov. Hlavným mestom ostrova je prístav Rønne.

Medzi hlavné ekonomické aktivity Bornholmu patrí mliekarenstvo a umelecký a remeselný priemysel, ako je výroba skla a keramiky s využitím miestnej hliny. Turizmus je dôležitý počas letných mesiacov. Na ostrove sa nachádza veľa dánskych okrúhlych kostolov.

Ostrov je vďaka svojmu počasiu známy ako solskinsøen (ostrov slnka) a vďaka svojej geológii ako klippeøen (ostrov skál). Okrem južného pobrežia ostrov pozostáva zo žuly. Teplo z leta sa ukladá v skalných útvaroch a počasie je až do októbra dosť teplé. V dôsledku podnebia môže na ostrove lokálne rásť miestna odroda figy, známa ako bornholmský diamant. Topografiu ostrova tvoria dramatické skalné útvary na severe (na rozdiel od zvyšku Dánska, kde sú väčšinou mierne zvlnené kopce), ktoré sa zvažujú nadol k borovicovým a listnatým lesom (veľmi postihnuté búrkami v 50. rokoch) a rovinatá poľnohospodárská oblasť a piesočnaté pláže v na juhu.

Bornholm má strategickú polohu v Baltskom mori a po stáročia sa oň viedli boje. Spravidla mu vládlo Dánsko, ale aj Švédsko a nemecký Lübeck. Zrúcanina Hammershus na severozápadnom cípe ostrova je najväčšou stredovekou pevnosťou v severnej Európe, ktorá svedčí o dôležitosti jeho polohy. Tento ostrov a súsostrovie Ertholmene sú jedinou súčasťou Dánska východne od Öresundu. Dánsko stratilo ostrov v prospech Švédska v roku 1658, ale znovu ho nadobudlo v roku 1660 po lokálnej vzbure.

## Iné projekty

## Externé odkazy
* Oficiálny web samosprávy ostrova

## Zdroj

Kategória:Ostrovy Dánska
Kategória:Hovedstaden
Kategória:Ostrovy Baltského mora
Draždiak-Antolská

náhľad|Poloha v rámci Petržalky

**Draždiak-Antolská** je lokalita v miestnej časti Zrkadlový háj v mestskej časti Petržalka v Bratislave.

Lokalitu ohraničuje Antolská ulica na juhu a na západe, približne hranica zalesneného územia na severe a Dolnozemská cesta na východe.

Podstatnú časť lokality zaberá Univerzitná nemocnica Bratislava – Nemocnica svätého Cyrila a Metoda s malým jazerom a malú časť zaberá niekoľko bytových domov na severozápade lokality na Antolskej ulici.

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
Draždiak-Štrkovňa

náhľad|Poloha v rámci Petržalky

**Draždiak-Štrkovňa** je lokalita v miestnej časti Zrkadlový háj v mestskej časti Petržalka v Bratislave.

Ohraničuje ju zo západu Dolnozemská cesta, z juhu Chorvátske rameno, z východu Dunajská cyklistická cesta.

Na juhu lokality sa nachádza chránený areál Chorvátske rameno, v severnej časti prebieha ťažba štrkopiesku.

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
PSR J0108−1431

**PSR J0108−1431** je izolovaný pulzar, ktorý sa nachádza v súhvezdí Cetus približne 424 svetelných svetelných rokov (130 parsekov) od Zeme. Bol objavený v roku 1994 a v súčasnosti je považovaný za veľmi starý pulzar s odhadovaným vekom 166 miliónov rokov a rotačnou periódou 0.8 sekundy. Od roku 2008 je označovaný ako druhý najslabší známy pulzar. 

## Referencie

Kategória:Pulzary
Sz (digraf)

**Sz** je digraf vyskytujúci sa v maďarskom jazyku. Je tridsiatym prvým (v skrátenej verzii) a tridsiatym druhým (v rozšírenej verzii) písmenom maďarskej abecedy. Vyslovuje sa ako slovenské ''s'', napr.: szív [srdce], száz [sto] alebo kosz [špina].
Dlhá verzia písmena sa prejavuje zdvojením len prvej spoluhlásky, napr.: kosszal [(so) špinou]. Vyslovuje sa ako slovenské *ss*. Pri delení takéhoto slova sa celé písmeno zdvojuje, napr.: kosz-szal [(so) špinou]. Výslovnosť písmena/písmen v takomto slove je rovnaká, *ss*.

## Referencie

Kategória:Maďarská abeceda
Kategória:Digrafy latinskej abecedy
Ľudovít Feld

náhľad|Hrob Ľudovíta Felda na židovskom cintoríne v Košiciach
**Ľudovít Feld** (; * 19. marec 1904, Košice – † 18. máj 1991, Košice) bol slovenský maliar.

## Životopis
Narodil v početnej židovskej rodine. Jeho rodičia, František a Amália Feldovci, mali spolu deväť detí. Feld v 8 rokoch mu bolo diagnostikované hypofyzárne trpaslíctvo. V rokoch 1916 až 1923 začínal umelecky pôsobiť, navštevoval vyššiu reálku kedy a svoje vzdelanie ukončil maturitou. Kreslenie ho vyučoval profesor Samo Oravec. V tom istom čase (1920 – 1925), navštevoval aj kresliarsko-grafickú školu Eugena Króna, ktorá pôsobila pri Východoslovenskom múzeu.

V rokoch 1925 – 1933 študoval grafiku na Akadémii výtvarných umení v Budapešti. Jeho profesormi boli Viktor Olgyai Martika a Nándor Lajos Varga. V roku 1933 sa vrátil do Košíc a stal sa členom *Kazinczyho spoločnosti*. V tomto období sa taktiež predstavil spoločnou výstavou s Alžbetou Groszovou a Imrichom Oravcom. V roku 1935 založil súkromnú výtvarnú školu.

Na jeho život mala veľký dopad najmä druhá svetová vojna. V roku 1944 bol deportovaný do koncentračného tábora v Osvienčime. Prežil aj on aj jeho súrodenci Ignác a Frída. Na príkaz neslávne známeho Josefa Mengeleho mal Ľudovít Feld portrétovať osobité typy zajatcov. Pravdepodobne išlo o ľudí, ktorí mali telesný, alebo mentálny hendikep, čím chcel Mengele vykazovať svoju brutálnu činnosť ako „očistu ľudstva“. Po ukončení vojny a jeho návrate z koncentračného tábora žil Ľudovít Feld v Bratislave až do roku 1949. V tom istom roku sa vrátil do Košíc a začal pôsobiť vo výtvarnom spolku s názvom *Svojina*. Istý čas žil spolu s Vojtechom Löfflerom.

Od roku 1951 ako člen *Slovenského spolku výtvarných umelcov*, absolvoval množstvo výstav, taktiež vyučoval a viedol rôzne kurzy. Veľké výstavy jeho umeleckej tvorby sa konali v roku 1973 vo Východoslovenskej galérii, ale aj v rokoch 1986 a 1989 v *Krajskej organizácii Slovenského zväzu výtvarných umelcov* v Košiciach. Ľudovít Feld zomrel vo veku 87 rokov.

## Park a pamätník
Dňa 23. septembra 2018 bol výtvarníkovi Ľudovítovi Feldovi odhalený pamätník. Pamätník je dielom výtvarníka Jaroslava Begalu a nachádza sa vo Feldovom parku pri nákupnom centre Aupark na ulici Senný trh.

## Referencie

## Literatúra
*

## Iné projekty

## Externé odkazy
* 

Kategória:Slovenskí maliari
Kategória:Väzni koncentračného tábora Auschwitz-Birkenau
Kategória:Osobnosti z Košíc
Nemecká abeceda

**Nemecká abeceda** (resp. **nemecké písmo**) je abeceda (resp. písmo) používaná na zápis nemčiny. Obsahuje 26 základných písmen; vrátane ẞ je písmen 27, a vrátane ä, ö, ü  je písmen 30.

Abeceda vyzerá nasledovne:

Poznámky:
* Výslovnosť je tu vyjadrená znakmi zrozumiteľnými pre slovenského čitateľa.
* Hviezdička označuje primárny rakúsky tvar

Podrobnosti o výslovnosti pozri v článku fonetika a fonológia nemčiny.

## Zdroje
*D e u t s c h e   R e c h t s c h r e i b u n g - Regeln und Wörterverzeichnis - Aktualisierte Fassung des amtlichen Regelwerks entsprechend den Empfehlungen des Rats für deutsche Rechtschreibung 2016, Mannheim 2018, S. 15 
*Der Große Duden. 6. Aufl. Leipzig: VEB Bibliographische Institut Leipzig. 1990, S. 573
*Österreichisches Wörterbuch. 37. Aufl. Wien: ÖBV. 1990

Kategória:Nemčina
Kategória:Abecedy
Petržalka-Východ 1

náhľad|Poloha v rámci Petržalky

**Petržalka-Východ 1** je lokalita v miestnej časti Petržalka-Východ v mestskej časti Petržalka v Bratislave.

Ohraničuje ju zo západu Dunajská cyklistická cesta, zo severu Prístavný most, z juhy lokalita Petržalka-Východ 2 a z východu Dunaj.

Nenachádza sa tu žiadna zástavba. Celú plochy lokality tvorí chránený areál Soví les a Ovsištské rameno Dunaja.

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
Cs (digraf)

**Cs** je digraf vyskytujúci sa v maďarskom jazyku. Je piatym písmenom maďarskej abecedy. Vyslovuje sa ako slovenské ''č'', napr.: csiga [slimák], csere [zmena] alebo Récse [Rača].
Dlhá verzia písmena sa prejavuje zdvojením len prvej spoluhlásky, napr.: Réccsel [(s) Račou]. Vyslovuje sa ako slovenské *čč*. Pri delení takéhoto slova sa celé písmeno zdvojuje, napr.: Récs-csel [(s) Račou]. Výslovnosť písmena/písmen v takomto slove je rovnaká, *čč*.

## Referencie

Kategória:Maďarská abeceda
Kategória:Digrafy latinskej abecedy
Filuménia

náhľad|Nazbierané krabičky
**Filuménia** alebo **filumenizmus** (člen sa nazýva *filumenista*) je zberateľská činnosť zbierania a zhromažďovania zápalkových krabičiek.

## Známi filumenisti
Japonec Teiichi Yoshizawa sa zapísal do Guinnessovej knihy rekordov s počtom 90 tisíc nazbieraných zápaliek. 

## Zdroje

Kategória:Zberateľstvo
Medzierka

**Medzierka** môže byť:
* ulica v Bratislave na Machnáči, pozri Medzierka (ulica)
* zaniknutá ulica v Bratislave na Vydrici, pozri Medzierka (zaniknutá)
Medzierka (zaniknutá)

**Medzierka** bola ulica v Bratislave zhruba od roku 1490 do roku 1970. Názov Medzierka dostala v roku 1921.

Bola paralelná s ulicou Vydrica, úzka a krátka, plnila funkciu časti mestského opevnenia. Ležala oproti bývalej židovskej synagóge pri vyústení dnešnej Panskej ulice na bývalom Rybnom námestí.

V roku 1490 sa uvádza priekopa, 1558 dom, 1601 5 domov, 1605 mreže, ktoré ju oddeľovali od Židovskej ulice, 1650 dane, 1663 rybár, 1699 štvrťový hajtman, 1759 záhrada.

V roku 1761/1762 mala 93 obyvateľov, 1775 7 domov a 14 domácností.

Ako zamestnania sa v roku 1775 uvádzajú obuvník, povozník, sluha, krajčír, výrobca pušného prachu, lodník, obchodník, farbiar hodvábu, studniar a hudobník Jančera.

Vyústením na Rybné námestie prebiehala mýtna čiara. V roku 1880 tu bolo 8 domov, čím sa ukončila výstavba ulice.

Zanikla v spojitosti s asanačnými prácami pri výstavbe nájazdu na Most SNP okolo roku 1970.

## Referencie

Kategória:Zaniknuté ulice v Bratislave
Konateľ

**Konateľ** môže byť:
* v právnom systéme Slovenskej republiky: označenie fyzickej osoby, ktorá zastáva funkciu štatutárneho orgánu spoločnosti s ručením obmedzeným, pozri pod spoločnosť s ručením obmedzeným
* funkcionár nejakej organizácie majúci na starosti istú agendu, tajomník, pozri tajomník (funcionár)

## Referencie
Boj s veternými mlynmi

náhľad|Pravdepodobný výskyt mlynov, kde viedol Don Quijote boj proti mlynom
**Boj s veternými mlynmi** alebo **bojovať s veternými mlynmi** je frazeologizmus, ktorý sa používa na označenie takej činnosti, ktorá je od samého začiatku odsúdená na neúspech, respektíve na márny boj proti neporaziteľnému nepriateľovi.

## Pôvod
Pôvod tohto frazeologizmu pochádza z diela Dômyselný rytier Don Quijote de la Mancha od Miguela de Cervantesa, keď si hlavný hrdina románu, bláznivý Don Quijote (alebo Alonso Quijano) myslel, že sú obrie mlyny začarovaní obri. Rozhodol sa preto, že ich napadne. Jeho sluha, Sancho Panza, ho varoval, aby sa do takéhoto boja nepúšťal, no Don Quijote ho neposlúchol. Keď sa Don Quijote na svojom koni priblížil k mlynu, jeho lopatky ho spolu s jeho koňom odhodili. Odôvodnil to tak, že mali obri viac šťastia a že ich zlý čarodejník premenil na mlyny, aby boli oproti nemu vo výhode a pošpinili tak jeho dobrú povesť o neporaziteľnosti.

## Referencie

## Odkazy
* 31 - Saavedra - Dômyselný rytier Don Quijote de la Mancha 
Kategória:Literatúra v španielskom jazyku
Kategória:Literatúra v Španielsku
Cesta III. triedy 2173 (Slovensko)

**Cesta III. triedy číslo 2173** (*III/2181*, staré číslo *III/065035*) je cesta III. triedy na Slovensku v okrese Turčianske Teplice. Jej celková dĺžka je 0,355 km. 

## Priebeh
Cesta začína odbočkou z cesty I/65 v Hornej Štubni, osade Dvor. Odtiaľ pokračuje smerom do kopca ku železničnej stanici Horná Štubňa, kde končí.

## Stav
Podľa údajov z roku 2008 bola cesta na úseku dlhom 0,355 km (100 % priebehu) v nevyhovujúcom stave. 

## Galéria

Obrázok:Horná Štubňa, nádraží, vůz 810.624.jpg|Železničná stanica Horná Štubňa (1997)
Obrázok:Stanica Horná Štubňa.jpg|Železničná stanica Horná Štubňa (2022)
Obrázok:III-2173.jpg


## Referencie

2181
Kategória:Doprava v okrese Turčianske Teplice
Kategória:Stavby v okrese Turčianske Teplice
Stredná priemyselná škola strojnícka Fajnorovo nábrežie 5

náhľad|Budova SPŠS na Fajnorovom nábr. č.5, v Bratislave.
**Stredná priemyselná škola strojnícka Fajnorovo nábrežie 5**  (SPŠS) (hovor. *Fajnorka*) je stredná odborná škola v Bratislave, so sídlom na Fajnorovom nábreží č. 5. SPŠS je jednou z najstarších odborných škôl pre technické študijné odbory na Slovensku. V súčasnosti škola organizuje denné štúdium končiace sa maturitou, s dĺžkou štúdia 4 a 5 rokov.Jej aktuálnym riaditeľom je Félix Dömény.

## História
Dňa 14. júla 1903 poveril minister obchodu organizovaním a riadením školy profesora odbornej školy v Arade, Ing. Arpáda Bejczyho. Keďže budova školy nebola ešte postavená (základy sa položili iba 17. septembra 1903), ako učebne sa využili priestory v mezaníne pravého krídla Primaciálneho paláca v Bratislave.  V školskom roku 1903/1904 sa do kovorobného oddelenia na riadne štúdium zapísalo 20 žiakov, z ktorých prvý ročník (prvú triedu) ukončilo 16. 

## Súčasné odbory
V súčasnosti na SPŠS prebieha štúdium v nasledujúcich odboroch: 
* Študijný odbor 2387 M mechatronika
* Študijný odbor 2381 M strojárstvo
* Študijný odbor 3918 M technické lýceum
* Študijný odbor 39xx M bilingválne technické lýceum

## Hodnotenie školy
Podľa rebríčka Hospodárskych novín, v roku 2016, SPŠS patrila medzi desať najlepších stredných odborných škôl v Bratislavskom kraji.

## Adresa školy
:Stredná priemyselná škola strojnícka
:Fajnorovo nábrežie 5
:814 75 Bratislava
:Slovensko

:email:fajnorka@fajnorka.sk
:web: www.fajnorka.sk 

## Referencie

## Pozri aj
*Mechatronika
*Strojníctvo
*Strojárstvo
*Fajnorovo nábrežie

## Externé odkazy
Oficiálna stránka školy: www.fajnorka.sk

Kategória:Stredné priemyselné školy na Slovensku
Kategória:Stredné školy v Bratislave
Kategória:Školy v Bratislave
Kategória:Strojárstvo
Šťučia ulica

**Šťučia ulica** (do roku 1945 **Šťuková ulica**) bola ulica v Bratislave asi od roku 1842 do roku 1975.

Nachádzal sa tu hostinec Modrá šťuka. Bola to pôvodná trasa od ulice Vodný vrch k dnešnému nábrežiu arm. gen. Ludvíka Svobodu.

Nachádzala sa tu radová domová zástavba.

Ulica zanikla v súvislosti s výstavbou nájazdu na Most SNP.

## Referencie

Kategória:Zaniknuté ulice v Bratislave
Péter Bacsó

náhľad|Hrob na Farkasrétiho cintoríne v Budapešti
**Péter Bacsó** (* 6. január 1928, Košice – † 11. marec 2009, Budapešť), bol maďarský filmový režisér a scenárista.

## Životopis
Po absolvovaní strednej škôly sa Bacsó chcel stať najprv hercom a neskôr divadelným režisérom, ale nakoniec sa rozhodol pôsobiť v oblasti filmového priemyslu. Prvýkrát pracoval vo filme už vo veku 19 rokov, keď sa stal asistentom režiséra Gézy Radványiho pri natáčaní filmu Niekde v Európe z roku 1948. Po dokončení filmu pokračoval ako scenárista a v roku 1950 dokončil *Maďarskú školu divadelného a filmového umenia*. V tom čase už bol vo filmových štúdiách známou osobou.

V päťdesiatych rokoch sa stal úspešným scenáristom, v roku 1963 natočil svoj prvý celovečerný film *Nyáron egyszerű* (, premiéra v Maďarsku 5. marca 1964). V roku 1969 natočil svoj najslávnejší film s názvom *Svedok*. Film bol však hneď po dokončení zakázaný, stal sa z neho trezorový film a na svoju premiéru si musel počkať až do roku 1979. Film je politickou satirou o komunistickom režime zo začiatku päťdesiatych rokov, film je v Maďarsku považovaný za kultovú klasikou. V roku 1981 bol nominovaný na Filmovom festivale v Cannes.

Bacsó neskôr pokračoval v natáčaní prevažne politicko-satirických filmov pre širšie publikum. Vyskúšal však aj ďalšie žánre, napr. muzikál, komédiu alebo krimi. V roku 1980 režíroval krimi film v medzinárodnej koprodukcii (Nemecko, Švédsko, Maďarsko), ktorý bol natočený podľa románovej predlohy *Muž, ktorý sa vyparil* od švédskej autorskej dvojice Maj Sjöwallová - Per Wahlöö. Pretože dej knihy sa odohráva prevažne v Budapešti, aj film sa z veľkej časti natáčal tu (ale aj v Štokholme). Hlavnú úlohu švédskeho kriminalistu Martina Becka stvárnil známy britský herec Derek Jacobi. Film mal premiéru 25. decembra 1980 vo Švédsku pod názvom *Mannen som gick upp i rök* (teda zhodným s pôvodným švédskym názvom románu), nemeckým názvom *Der Mann, der sich in Luft auflöste* a anglickým názvom *The Man Who Went Up in Smoke*.

V natáčaní pokračoval až do neskorého veku, avšak jeho posledné filmy boli odmietané kritikou i verejnosťou pre zlé scenáre aj réžiu. Jeho film *Hamvadó cigarettavég* () z roku 2001 je vnímaný ako nekriticky oslavný životopisný film maďarskej herečky a speváčky Kataliny Karádyovej. Jeho film z roku 2008 *Majdnem szűz* (, ) sa zúčastnil Medzinárodného filmového festivalu v Moskve.

## Filmografia
* Svedok (1969)
* Jelenidő (1972)
* Te rongyos élet (1984)
* Prakticky panna (2008)

## Referencie

## Iné projekty

## Externé odkazy
* 
* 
* 

## Zdroj

Kategória:Maďarskí režiséri
Kategória:Maďarskí scenáristi
Kategória:Maďarskí vysokoškolskí pedagógovia
Kategória:Maďarské osobnosti židovského pôvodu
Kategória:Osobnosti z Košíc
Kategória:Čestní občania Budapešti
Saint-Germain-lès-Corbeil

**Saint-Germain-lès-Corbeil** môže byť:
* francúzska obec, pozri Saint-Germain-lès-Corbeil (obec)
* francúzsky kantón, pozri Saint-Germain-lès-Corbeil (kantón)
Geraldo Majella Agnelo

**Geraldo Majella Agnelo** (* 19. október 1933, Juiz de Fora, Brazília – † 26. august 2023, Londrina, Brazília) bol brazílsky rímskokatolícky kňaz, emeritný arcibiskup v meste Salvador de Bahia a kardinál.

## Kňaz
Kňazské svätenie prijal 27. júna 1957 v São Paulo. Viac ako dvadsať rokov pôsobil vo farnosti svätého Antona v Barra Funda, koordinoval činnosť združenia katolíckej mládeže, prednášal v niekoľkých seminároch, od roku 1964 bol kanonikom katedrálnej kapituly v São Paulo.

## Biskup
14. mája 1978 bol menovaný biskupom brazílskej diecézy Toledo, biskupské svätenie prijal 6. augusta toho istého roku, jeho svätiteľom bol arcibiskup São Paula, kardinál Paulo Evaristo Arms. V októbri 1982 ho pápež Ján Pavol II. vymenoval arcibiskupom arcidiecézy Londrina. V rokoch 1991 až 1999 pracoval v pápežskej kúrii ako sekretár Kongregácie pre Boží kult a disciplínu sviatostí. V roku 1995 bol menovaný do komisie pripravujúcej Veľké jubileum roku 2000. V januári 1999 sa vrátil do Brazílie a nastúpil na arcibiskupský stolec v meste San Salvador de Bahia, ktoré je tiež sídlom brazílskeho prímasa.

## Kardinál
Pri konzistóriu vo februári 2001 ho pápež Ján Pavol II. menoval za kardinála. 5. mája 2003 bol zvolený na päťročné obdobie za predsedu Brazílskej biskupskej konferencie. V januári 2011 prijal pápež Benedikt XVI. jeho rezignáciu na funkciu arcibiskupa vzhľadom k dovŕšeniu kanonického veku.

## Smrť
Agnelo utrpel mozgovú príhodu v decembri 2022 a bol v zlom zdravotnom stave. 25. augusta 2023 sa jeho stav rapídne zhoršil a bol na jednotke intenzívnej starostlivosti. 26. augusta 2023 Agnelo zomrel v Londrine. Mal 89 rokov.

## Referencie

## Iné projekty

## Zdroj

Kategória:Brazílski rímskokatolícki biskupi
Kategória:Brazílski rímskokatolícki arcibiskupi
Kategória:Brazílski kardináli
Kategória:Brazílske osobnosti talianskeho pôvodu
SARS

**SARS** alebo **ťažký akútny respiračný syndróm** (z angl. *severe acute respiratory syndrome*) je vírusové respiračné ochorenie zoonotického pôvodu, ktoré spôsobuje vírus (zároveň kmeň vírusu) z čeľade koronavírusy, ktorý sa volá  koronavírus 1 spôsobujúci ťažký akútny respiračný syndróm (skr. SARS-CoV-1 alebo SARS-CoV v užšom zmysle), a ktorý patrí (spolu napr. s kmeňom SARS-CoV-2) do druhu *[[Betacoronavirus pandemicum]]* (starší názov: SARSr-CoV, t. j. SARS-CoV v širšom zmysle). Syndróm spôsobil epidémiu SARS v rokoch 2002 až 2004. Bolo nakazených viac ako 8 000 ľudí z 29 rôznych krajín a území a najmenej 774 ľudí zomrelo na celom svete. Koncom roku 2017 čínski vedci vystopovali vírus na prenášačov cez ázijský cibetkovitý druh musang škvrnitý (*Paradoxurus hermaphroditus*) na jaskynné netopiere rodu podkovár (*Rhinolophus*) v čínskej provincii Jün-nan.

SARS bolo pomerne zriedkavé ochorenie; na konci epidémie v júni 2003 bol výskyt 8 422 prípadov s hrubou mierou úmrtnosti (CFR) 11%. Od roku 2004 neboli na celom svete hlásené žiadne prípady SARS-CoV-1. Od roku 2020 sa SARS-CoV-1 považuje za vyhubený u ľudí, ale keďže vírus infikuje aj zvieratá, je možné, že sa v budúcnosti znovu objaví.
## Symptómy
Medzi hlavné symptómy patrí horúčka nad 38 °C, bolesť hlavy a svalov, pneumónia. Vírus sa prenášal blízkym fyzickým kontaktom (dotyk) a vzduchom (kašeľ, kýchanie).

Priemerná inkubačná lehota pre SARS je 4 až 6 dní, aj keď zriedka to môže byť len 1 deň alebo až 14 dní. SARS-CoV je najinfekčnejší u ťažko chorých pacientov, k tomu zvyčajne dochádza počas druhého týždňa ochorenia. Toto oneskorené infekčné obdobie znamenalo, že karanténa bola vysoko efektívna; ľudia, ktorí boli izolovaní pred piatym dňom svojej choroby, zriedka prenášali túto chorobu na ostatných.

## Liečba
Zatiaľ neexistuje žiadny liek alebo ochranná vakcína (2020) proti SARS, ktorá by sa preukázala ako bezpečná a účinná pre ľudí, aj keď vírus SARS-CoV-2 prinútil vedcov k ďalšiemu vývoju mRNA vakcín, ktoré boli vyvíjané už po roku 2003. Liečba SARS je hlavne podporná s antipyretikami, doplnkovým kyslíkom a podľa potreby mechanickou ventiláciou. Aj keď sa ribavirín bežne používa na liečbu SARS, zdá sa, že má malý alebo žiadny vplyv na SARS-CoV a nemá žiadny vplyv na pacientove výsledky. V súčasnosti neexistuje dokázaná antivírusová liečba. Medzi testované látky patrí ribavirín, lopinavir, ritonavir, interferón typu I, ktoré doteraz nepreukázali žiadny rozhodujúci príspevok k priebehu ochorenia. Podávanie kortikosteroidov odporúča British Thoracic Society/British Infection Society/Health Protection Agency u pacientov s ťažkým ochorením a saturáciou krvi kyslíkom < 90 %. Antibiotiká sa používajú na liečbu sekundárnej bakteriálnej infekcie.

## Referencie

Kategória:J00-J99 Choroby dýchacej sústavy
Kategória:Vírusové choroby
Cesta III. triedy 2174 (Slovensko)

**Cesta III. triedy číslo 2174** (*III/2174*, staré číslo *III/065036*) je cesta III. triedy na Slovensku v okrese Turčianske Teplice. Jej celková dĺžka je 7,041 km. 

## Priebeh
Cesta začína v meste Turčianske Teplice, križovatkou s cestou III/2175. Pokračuje von z mesta, prechádza cez cestu I/65 a pokračuje do obce Háj. Tam pripája z obce cestu III/2189 a pokračuje smerom do Čremošného. V obci prekonáva stúpanie a niekoľko zákrut, vychádza z nej von, až sa napokon pripája na cestu I/14 pred horským priechodom Šturec. 

## Stav
Podľa údajov z roku 2008 bola cesta na úseku dlhom 1,484 km (21,1 % priebehu) vo veľmi dobrom stave, na úseku dlhom 0,001 km v dobrom stave a na úseku dlhom 5,556 km (78,9 % priebehu) v stave nevyhovujúcom. V roku 2013 prebehlo na úseku dlhom asi 50 m v obci háj vybudovanie novej kanalizácie, ktoré sa dokončilo v roku 2014. V roku 2019 bola cesta na úseku dlhom 1,221 km medzi Hájom a Čremošným opravená.

## Galéria

Súbor:Dolná Štubňa 19 Slovakia10.jpg|Návesť na cestu na dvojúrovňovej križovatke s I/65
Súbor:Turčianské Teplice, most.jpg|Cesta na moste nad križovatkou s I/65, pohľad na Turčianske Teplice
Súbor:Háj, domy.jpg|V Háji, pohľad smerom na Turčianske Teplice
Súbor:Háj WF11 (2) 05.jpg|Most na ceste medzi Hájom a Čremošným
Súbor:Obec haj.jpg|Cesta a pohľad na Háj v smere od Čremošného
Súbor:Čremošné, Žarnovická dolina III.jpg|Cesta medzi Čremošným a Križovatkou s I/14


## Referencie

2174
Kategória:Doprava v okrese Turčianske Teplice
Kategória:Stavby v okrese Turčianske Teplice
Carlos Amigo Vallejo

**Carlos Amigo Vallejo ** OFM (* 23. august 1934, Medina de Rioseco, Španielsko† 27. apríl 2022, Guadalajara) bol španielsky rímskokatolícky kňaz, františkán, emeritný arcibiskup Tangeru a Sevilly, kardinál.

## Život

Začal študovať lekárstvo, čoskoro štúdium prerušil a vstúpil do rádu františkánov (OFM). Kňazské svätenie prijal 17. augusta 1960. Neskôr študoval filozofiu v Ríme a tiež psychológiu v Madride. V Madride pôsobil ako duchovný, prednášal filozofiu vedy a antropológiu na niekoľkých školách a rádových centrách formácie.

17. decembra 1973 bol vymenovaný za arcibiskupa v Tangeru, biskupské svätenie prijal 28. apríla 1974. Často vystupoval ako vyjednávač a sprostredkovateľ v konfliktoch Španielska s krajinami Maghrebu - Líbyou, Alžírskom, Marokom, Tuniskom a Mauritániou. V roku 1982 bol vymenovaný za arcibiskupa v Seville.

21. októbra 2003 ho pri konzistóriu pápež Ján Pavol II. vymenoval za člena kardinálskeho kolégia. 5. novembra 2009 pápež Benedikt XVI. prijal jeho rezignáciu na funkciu sevillského arcibiskupa vzhľadom na dovŕšenie kánonického veku 75 rokov. V auguste 2011 bol zvláštnym pápežským legátom pri oslavách 500. výročia založenia arcidiecézy Santo Domingo, prvej diecézy na území Ameriky.

## Referencie

## Pozri aj
*Zoznam kardinálov vymenovaných Jánom Pavlom II.

## Iné projekty

## Zdroj

Kategória:Španielski rímskokatolícki kňazi
Kategória:Španielski rímskokatolícki arcibiskupi
Kategória:Španielski kardináli
Kategória:Španielski františkáni
Horoščák

**Horoščák**/**Horoščáková** je na Slovensku sa málo vyskytujúce priezvisko v blízkom okolí Prešova, a aj v tomto meste.

Slovo „hrošč“ znamená po slovinský „chrobák“.

## Prvý výskyt

Prvý zdokumentovaný výskyt slova „hrošč“ je diela z roku 1883,.

## Referencie

Kategória:Priezviská na Slovensku
Frigyes Bán

náhľad|Pamätná tabuľa Frigyesa Bána, Budapešť – obvod XIV, ulica Róna č. 171
**Frigyes Bán** (* 19. jún 1902, Košice – † 30. september 1969, Budapešť), bol maďarský filmový režisér a scenárista.

## Životopis
Narodil sa ako syn Károlyho Bellera a Emílie Grohovej. Vyštudoval vojenskú školu no vojakom sa nakoniec nestal. V 20. rokoch sa rozhodol pre pôsobenie v oblasti filmu. Presťahoval sa do budapeštianskej filmovej spoločnosti, kde začal pracovať ako asistent. V 30. rokoch pracoval ako redaktor a scenárista, hral však aj menšie herecké úlohy. Prvý sólový film natočil v roku 1939 s názvom *Mátyás rendet csinál*. V roku 1948 režíroval svoj film *Talpalatnyi föld*, ktorý zožal medzinárodný úspech. Životopisnú cenu v Karlových Varoch dostal za film *Semmelweis* z roku 1953. Filmom *Bolondos vakáció* začal nakrúcať v roku 1967, už ho však nestihol dokončiť. Utrpel autonehodu a zomrel 30. septembra 1969 v Budapešti.

Jeho prvou manželkou bola herečka a scenáristka Kató Timár, vzali sa v Budapešti 27. mája 1934. Rozviedli sa v roku 1955. Jeho druhou manželkou bola herečka Éva Vass.

## Filmografia (výber)
* *Egy éjszaka Erdélyben* (Jedna noc v Transylvánii) – 1941
* *Háry János* – 1941
* *Talpalatnyi föld* – 1948
* *Csendes otthon* – 1957
* *Szent Péter esernyője* (Dáždnik svätého Petra) – 1958
* *Felmegyek a miniszterhez* (Pôjdem za ministrom) – 1962

## Poznámky


## Referencie

## Iné projekty

## Externé odkazy
* 
* 
* 

## Zdroj

Kategória:Maďarskí režiséri
Kategória:Maďarskí scenáristi
Kategória:Osobnosti z Košíc
Cerisiers

**Cerisiers** môže byť
* francúzska obec, pozri Cerisiers (obec)
* francúzsky kantón, pozri Cerisiers (kantón)
Medzibodrožie

**Medzibodrožie** je chránené vtáčie územie v okresoch Trebišov a Michalovce, ktoré bolo vyhlásené 7. januára 2008 Ministerstvom životného prostredia Slovenskej republiky. Je súčasťou európskej sústavy chránených území Natura 2000.

Chránené vtáčie územie sa nachádza v okrese Michalovce v katastrálnych územiach Beša, Čičarovce, Drahňov, Ižkovce, Kapušianske Kľačany, Kucany, Malé Raškovce, Oborín, Ptrukša, Veľké Kapušany, Veľké Raškovce a Veľké Slemence a v okrese Trebišov v katastrálnych územiach Bačka, Boľ, Borša, Boťany, Cejkov, Čierna, Kapoňa, Klin nad Bodrogom, Kráľovský Chlmec, Ladmovce, Leles, Malý Horeš, Malý Kamenec, Nová Vieska pri Bodrogu, Nový Horeš, Pavlovo, Poľany, Pribeník, Rad, Soľnička, Somotor, Strážne, Streda nad Bodrogom, Svätá Mária, Svätuše, Svinice, Véč, Veľký Horeš, Veľký Kamenec, Viničky, Vojka, Zatín a Zemplín.

## Fauna
Vyhlásené je za účelom ochrany týchto druhov: bocian biely, bocian čierny, brehuľa hnedá, bučiačik močiarny, bučiak veľký, ďateľ hnedkavý, ďateľ prostredný, haja tmavá, hrdlička poľná, chavkoš nočný, chochlačka bielooká, chriašť malý, chrapkáč poľný, kačica chrapľavá, kalužiak červenonohý, kaňa močiarna, kaňa popolavá, krutohlav hnedý, ľabtuška poľná, muchárik bielokrký, muchár sivý, penica jarabá, pipíška chochlatá, prepelica poľná, pŕhľaviar čiernohlavý, čorík bahenný, čorík čierny, rybárik riečny, škovránok stromový, strakoš obyčajný, strakoš kolesár, včelár lesný, včelárik zlatý, beluša veľká, volavka purpurová, beluša malá, výrik lesný.

## Biotopy

## Flóra
Vyskytuje sa tu 7 druhov rastlín európskeho významu:
* aldrovandka pľuzgiernatá (Aldrovanda vesiculosa)
* hľuzovec Loeselov (Liparis loeselii)
* pichliač úzkolistý (Cirsium brachycephalum)
* kosatec bezlistý uhorský (Iris aphylla subsp. hungarica)
* lindernia puzdierkatá (Lindernia procumbens)
* marsilea štvorlistá (Marsilea quadrifolia)
* poniklec veľkokvetý (Pulsatilla grandis)

Tiež sa tu vyskytuje 50 druhov rastlín národného významu, 40 druhov ohrozených a vzácnych druhov rastlín. Sú vypracované programy na záchranu pre štyri druhy rastlín: korunkovka strakatá (Fritillaria meleagris), poniklec lúčny maďarský (Pulsatilla pratensis subsp. hungarica), poniklec Zimmermannov (Pulsatilla zimmermannii) a vstvač úhľadný (Orchis elegans).

## Referencie

Kategória:Chránené vtáčie územia na Slovensku
Toto Cutugno

**Toto Cutugno** (vlastným menom **Salvatore Cutugno**; * 7. júl 1943, Fosdinovo, Taliansko† 22. august 2023, Miláno), často nesprávne písaný aj Cotugno, bol taliansky spevák a skladateľ populárnej hudby. Celosvetovo sa preslávil svojimi hitmi ako „L'Italiano” (známy tiež ako *Lasciatemi Cantare či Un Italiano Vero*), „Solo Noi” (1. miesto na Festivale San Remo roku 1980), Serenata alebo Soli. Roku 1990 vyhral súťaž Eurovízie s piesňou „Insieme: 1992”, ktorá vyzýva k zjednoteniu Európy a zapadla presne do euforickej atmosféry po páde Berlínskeho múru. Napísal tiež rad skladieb pre ostatných spevákov, najmä francúzske (Michel Sardou, Mireille Mathieu, Joe Dassin, Johnny Hallyday, Hervé Vilard, Dalida).

V roku 1982 vystupoval na Bratislavskej lýre.

Cutugno žal najväčší úspech v osemdesiatych rokoch dvadsiateho storočia, kedy vznikli jeho najznámejšie piesne. Počas deväťdesiatych rokov stále vystupoval, avšak po roku 2000 zmiernil tvorbu platní a počet vystúpení. Venoval sa najmä písaniu piesní pre iných umelcov. V roku 2018 a 2019 absolvoval veľké turné po celej Európe, pričom do Prahy prišiel v máji 2019.

V roku 1990 získal ocenenie na medzinárodnej speváckej súťaží Eurovision Song Contest.

## Diskografia

* *Albatros* (1976)
* *Come ieri, come oggi, come sempre* (1978)
* *Voglio l'anima* (1979)
* *La mia musica* (1981)
* *L'italiano* (1983)
* *Azzura malinconia* (1986)
* *Innamorata, innamorato, innamorati* (1987)
* *Mediterraneo* (1987)
* *Toto Cutugno* (1990)
* *Insieme 1992* (1990)
* *Non è facile essere uomini* (1992)
* *Voglio andare a vivere in campagna* (1995)
* *Canzoni nascoste* (1997)
* *Il treno va* (2002)
* *French Love* (2003)
* *Cantando* (2004)
* *Come noi nessuno al mondo* (2005)
* *Un falco chiuso in gabbia* (2008)
* *I Miei Sanremo* (2010)

## Referencie

## Iné projekty

## Externé odkazy
* Oficiálne stránky
* Životopis na AllMusic

Kategória:Talianski speváci
Kategória:Talianski popoví speváci
Kategória:Talianski speváci-skladatelia
Kategória:Víťazi Eurovision Song Contest
The Lancet

náhľad|Prvé vydanie z 1823.
**The Lancet** je recenzovaný vedecký časopis (týždenník) venovaný medicíne. Založil ho v roku 1823 anglický chirurg Thomas Wakley, pomenoval ho podľa anglického , čo je v preklade skalpel. Ide o jeden z najstarších a najznámejších medicínskych časopisov na svete.

Časopis publikuje originálne vedecké články, vrátane prehľadových článkov (tzv. „seminars“ a „reviews“), editoriály, recenzie kníh, korešpondenciu a prípadové štúdie (kauzistiky) ako aj novinky. Lancet vlastní a vydáva od roku 1991 vydavateľstvo Elsevier. Jeho šéfredaktorom je od roku 1995 Richard Horton. Časopis má redakcie v Londýne, New Yorku a Pekingu.

Podľa Journal Citation Reports mal časopis v roku 2018 impakt faktor 59,102, čo je druhé miesto za The New England Journal of Medicine v kategórii „Medicine, General & Internal“.

## Referencie

## Externé odkazy
* thelancet.com – webová stránka časopisu

## Zdroj

Kategória:Vedecké časopisy
Kategória:Týždenníky
Kategória:Elsevier
Cesta III. triedy 2175 (Slovensko)

**Cesta III. triedy číslo 2175** (*III/2175*, staré číslo *III/065037*) je cesta III. triedy na Slovensku v okrese Turčianske Teplice. Jej celková dĺžka je 1,325 km. 

## Priebeh
Celý priebeh cesty je v intraviláne mesta Turčianske Teplice. Začína pred železničnou stanicou, pokračuje smerom na východ po ulici Kollárovej smerom ku križovatke *A32* s cestou III/2174 (ulica Hájska) a ulicou SNP. Pokračuje po ulici SNP smerom na sever, kde končí zložitou križovatkou *A3* s I/65 a III/2132 

## Stav
Podľa údajov z roku 2008 bola cesta na úseku dlhom 0,158 km (11,9 % priebehu) vo veľmi dobrom stave a na úseku dlhom 1,167 km (88,1 % priebehu) v stave nevyhovujúcom. Na ceste sa nachádza jeden most a jeden priepust.

## Galéria

Súbor:Kúpeľné mesto Turčianske Teplice 19 Slovakia.jpg|Cesta od križovatky s I/65
Súbor:Kúpeľné mesto Turčianske Teplice 19 Slovakia4.jpg|Polyfunkčný dom pri križovatke *A32*
Súbor:Turčianské Teplice, hasičská zbrojnice.jpg|Hasičská zbrojnica na ulici Kollárovej


## Referencie

2175
Kategória:Doprava v okrese Turčianske Teplice
Kategória:Stavby v okrese Turčianske Teplice
Grigel (priezvisko)

**Grigel**/**Grigelová** je málo rozšírene priezvisko na Slovensku.

Slovo „grigel“ znamená nespisovné v Švajčiarsku „kostra“.

## Podobné priezviska
* Grígeľ
* Grigeľ
* Grígel

## Referencie

Kategória:Priezviská na Slovensku
Dánska cirkev

[náhľad|220x220bod|Katedrála v [Kodaň|Kodani]]
**Dánska cirkev** (po dánsky: Folkekirken) je luteránska štátna cirkev Dánskeho kráľovstva. Dánska cirkev pôdobí aj v Grónsku. V Dánsku aj Grónsku je najväčšou cirkvou.  V roku 2023 mala 4 276 271 a v roku 2023 sa ku nej hlásilo 72,1 % dánov.  V roku 2007 sa na Faerských ostrovoch od nej oddelila samostatná Faerská cirkev.

Dánska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Dánska cirkev zachováva ornáty, biskupské insígnie, hierarchické usporiadanie, kadidlo a iné.

Kodaňským biskupom je v súčasnosti Peter Skov-Jakobsen. Dánska cirkev má 11 diecéz. Je členom Svetového luteránskeho zväzu a Spoločenstva Porvoo. Do duchovnej služby ordinuje aj ženy a sobáši aj páry rovnakého pohlavia.

## História
Počas reformácie kráľ Kristián III. prijal luteránstvo, nechal uväzniť katolíckych biskupov na ktorých miesta nastúpili superintendenti, ktorý sa zakrátko tiež začali nazývať biskupmi. Bohoslužby sa začali slúžiť v dánčine. Katolíkom, mníšskym rádom vrátane jezuitov, bol pobyt v krajine zakázaný pod trestom smrti a museli opustiť krajinu. Až ústava z roku 1849 zmiernila kráľov dohľad nad cirkvou a umožnila náboženskú slobodu. Od roku 1947 Dánska cirkev svätí ženy za kňazky, a od roku 1995 aj za biskupky.

## Pozri aj
* Nórska cirkev
* Švédska cirkev
* Evanjelicko-luteránska cirkev Fínska
* Islandská cirkev

## Zdroj

Kategória:Kresťanstvo v Dánsku
Kategória:Luteranizmus
Kategória:Protestantské cirkvi
Höger (priezvisko)

**Höger**/**Högerová** je malo rozšírené priezvisko na Slovensku.

„Höger“ znamená v švédčine „vpravo, pravý“ – opak „vľavo“ (strana), „ľavý“ (smer).

Kategória:Priezviská na Slovensku